**PROGRAMI I TRANSPARENCËS**

**PËR**

**KESHILLIN E QARKUT DIBER**

**I. HYRJE**

Në përputhje me nenin 7 të ligjit nr.119/2014 “Për të Drejtën e Informimit” është përgatitur programi i transparencës për Këshillin e qarkut Dibër. Ky program përcakton kornizën ligjore të veprimtarisë së autoritetit në kuadër të ligjit nr.119/2014 “Për të Drejtën e Informimit”(LDI).

Ky program vlerësohet si një mënyrë konkrete përmes së cilës Këshilli i qarkut Dibër ndërton dhe rrit transparencën në punën e tij institucionale, nën garancinë e LDI-së. Këshilli i qarkut Dibër do të përditësojë herë pas here Programin e Transparencës, në përputhje me pikën 2 të nenit 5 të LDI-së.

Informacioni i bërë publik në këtë program, synon të bëjë transparencën e veprimtarisë së punës së Këshillit të qarkut Dibër, nëpërmjet pasqyrimit të detajuar të tij në faqen zyrtare **https://www.qarkudiber.gov.al** si dhe në mjediset e pritjes së publikut. Programi i transparencës pasqyrohet në rubrika, tekste/përmbajtje, afat kohor për bërjen publike të tij, mënyrën e bërjes publike si dhe strukturën përkatëse e cila prodhon ose administron dokumentin.

Në përmbajtje të programit të transparencës evidentohet skema e publikimit, e cila pasqyron menutë ku adresohet dokumenti në faqen zyrtare në internet. Përveç kësaj, çdo dokument është i aksesueshëm edhe në skemë.

Dokumentacioni i bërë publik, do të jetë i përditësuar në formë e përmbajtje. Faqja zyrtare e Këshillit të qarkut Dibër është ndërtuar në atë formë që mundëson informacion për publikun pa kërkesë në format lehtësisht të kuptueshëm. Në rubrikat e faqes zyrtare pasqyrohen edhe informacione që karakterizohen nga kufizime të identifikimit të të dhënave personale për shkak të ruajtjes së privatësisë së individëve/subjekteve të të dhënave, etj.

Skema e publikimit paraqitet nëpërmjet tabelës përmbledhëse të evidentuar në këtë program.

**II. PARIME TË PËRGJITHSHME**

Parimet kryesore në të cilat mbështetet Programi Transparencës së Këshillit të qarkut Dibër janë:

1. “E drejta për informim” është e drejtë Kushtetuese e parashikuar në nenin 23 të saj, e aksesueshme nga të gjithë pa asnjë përjashtim.
2. Prezumimi i publikimit maksimal të të dhënave: Këshillit të qarkut Dibër ushtron funksione publike, për rrjedhojë informacioni që rrjedh nga veprimtaria e tij publikohet në përputhje me legjislacionin në fuqi.
3. Zbatimi korrekt i ligjit dhe dispozitave ligjore që rregullojnë në mënyrë të posaçme veprimtarinë e Këshillit të qarkut Dibër dhe përkatësisht: Ligji nr. 139 datë. 2015 Informacioni përshtatet në gjuhë të qartë e të kuptueshme.
4. Organ mbikëqyrës i procedurave të informimit publik është Komisioneri për të Drejtën e Informimit dhe Mbrojtjen e të Dhënave Personale” (këtej e tutje KDIMDP).
5. Rishikimi i programit të transparencës bëhet sipas së njëjtës procedurë, përmes së cilës është bërë miratimi i tij.
6. Informacioni publik pa kërkesë duhet të jetë:

* i plotë;
* i saktë;
* i përditësuar;
* i thjeshtë në konsultim;
* i kuptueshëm;
* lehtësisht i aksesueshëm;
* i pajtueshëm me dokumentet origjinale në posedim të autoritetit publik.

**III. INFORMACIONI QË BËHET PUBLIK PA KËRKESË**

Informacioni i lejuar për publikim është shprehimisht i parashikuar në nenin 7 të ligjit Nr.119/2014 “Për të Drejtën e Informimit”.

Në përputhje me këtë program transparence të miratuar, Këshillit të qarkut Dibër

vendos në dispozicion të publikut në faqen e tij të internetit <https://www.qarkudiber.gov.al/> dhe në mjediset e pritjes së publikut, kategoritë e mëposhtme të informacionit:

* Strukturën organizative të autoritetit publik;
* Tekstet e plota, të konventave që janë ratifikuar, të ligjeve, të akteve nënligjore, të kodeve të sjelljes, dokumente politikash, të manualit ose ndonjë dokument tjetër që ka lidhje me ushtrimin e funksioneve të tij dhe që prek publikun e gjerë;
* Informacion për procedurat që duhen ndjekur për të bërë një kërkesë për informim, adresën postare dhe elektronike për depozitimin e kërkesave për informim, si dhe procedurat e ankimit të vendimit përkatës;
* Të dhëna për vendndodhjen e zyrave të autoritetit publik, orarin e punës, emrin dhe kontaktet e koordinatorit për të drejtën e informimit;
* Të dhëna për arsimin, kualifikimet dhe pagat e funksionarëve, të cilët kanë detyrimin për deklarimin e pasurisë, sipas ligjit, strukturat e pagave për nëpunësit e tjerë, si dhe një përshkrim të procedurave të zgjedhjes, kompetencave dhe detyrave të funksionarëve të lartë të autoritetit publik dhe procedurën që ata ndjekin për të marrë vendime;
* Mekanizmat monitorues dhe të kontrollit që veprojnë mbi autoritetin publik, përfshirë planet strategjike të punës, raportet e auditimit nga Kontrolli i Lartë i Shtetit ose subjekte të tjera, si dhe dokumentet që përmbajnë tregues të performancës së autoritetit;
* Të dhëna për buxhetin dhe planin e shpenzimeve për vitin financiar në vijim dhe vitet e kaluara, si dhe çdo raport vjetor për zbatimin e buxhetit. Në ato raste kur autoriteti publik vetëfinancohet nga tarifat e licencave ose çdo formë tjetër e financimit të drejtpërdrejtë nga subjektet e rregulluara prej tij, bëhen publike edhe dokumentet që tregojnë gjendjen e shlyerjes së detyrimeve nga subjektet e licencuara;
* Informacion për procedurat e prokurimit apo procedurat konkurruese të koncesionit/partneritetit publik privat, përkatësisht, sipas parashikimeve të ligjit nr. 9643, datë 20.12.2006, “Për prokurimin publik”, dhe të ligjit nr. 125/2013, “Për koncesionet dhe partneritetin publik privat”, që kryhen për llogari të autoritetit publik, duke përfshirë: listën e kontratave të lidhura, shumën e kontraktuar, palët kontraktuese dhe përshkrimin e shërbimeve apo mallrave të kontraktuara, informacionin për zbatimin dhe monitorimin e kontratave, si dhe udhëzues e politika të ndryshme;
* Informacion për shërbimet që autoriteti i jep publikut, përfshirë standardet për cilësinë e shërbimit, një përshkrim të kategorive dhe formave të ndihmës shoqërore, subvencioneve të dhëna nga autoriteti publik dhe të procedurave për t’i përfituar ato, informacione dhe dokumente që kërkohen shpesh, çdo informacion tjetër që gjykohet i dobishëm nga autoriteti publik;
* Çdo mekanizëm dhe procedurë për bërjen e kërkesave dhe ankesave, në lidhje me veprimet ose mosveprimet e autoritetit publik, procedura, përmes së cilës personat e interesuar mund të paraqesin mendimet e tyre apo të ndikojnë në çfarëdo mënyre tjetër në hartimin e ligjeve, të politikave publike apo ushtrimin e funksioneve të AP-së, një përshkrim të thjeshtë të sistemit që përdor autoriteti publik për mbajtjen e dokumentacionit, të llojeve, formave të dokumenteve, si dhe të kategorive të informacionit që bëhet publik pa kërkesë;
* Këshillit të qarkut Dibër, gjithashtu, krijon dhe arkivon një kopje digjitale të faqes zyrtare të tij në internet, të plotësuar me informacionin që kërkohet në programin e miratuar të transparencës, si dhe për metodat, mekanizmat dhe periodicitetin e publikimit të informacioneve publike, të cilat vihen në dispozicion të publikut pa kërkesë;
* Aktet që përmbajnë rregulla, norma apo kufizime të të drejtave dhe lirive themelore të individit, si dhe me efekt të drejtpërdrejtë për ta, bëhen publike me anë të afishimit apo postimit në faqen zyrtare të internetit, brenda 48 orëve prej miratimit të aktit nga AP-ja.

Informacioni i publikuar sipas kësaj skeme, përditësohet sa herë ai ndryshon.

**IV. TABELA PËRMBLEDHËSE E PROGRAMIT TË TRANSPARENCËS SË KESHILLIT TE QARKUT DIBER**

|  |  |  |  |  |  |
| --- | --- | --- | --- | --- | --- |
| **Kategoritë e informacionit publik pa kërkesë** | **Baza ligjore** | **Dokumenti/Përmbajtja** | **Afati kohor për publikim** | **Mënyra e publikimit** | **Struktura përgjegjëse** |
| Përshkrim i strukturës organizative, funksioneve dhe detyrave të autoritetit publik. | Neni 7/1/a/d | Struktura organizativeGjendet ne faqen zyrtare te qarkut | Menjëherë pas miratimit të aktit nga titullari. *titullari..* | Gjendet ne faqen zyrtare te internetit te Qarkut Struktura*.* | Koordinatori; Titullari ose nëpunësi i deleguar prej tij. |
| Akte ndërkombëtare  ligje;  akte nën ligjore;  dokument politikash;  dokument tjetër. | Neni 7/1/b | Ligji “Për vetëqeverisjen vendore” Strategjia Rajonale e Zhvillimit te Qarkut | Pas botimit në fletoren zyrtare Pas miratimit ne Keshillin e Qarkut | Gjendet në faqen zyrtare të Qarkut në menunë Qarku Diber Baza Ligjore | Drejtoria e Burimeve Njerezore, Sektori i Projekteve Rajonale dhe |
| Informacion për procedurat që duhen ndjekur për të bërë një kërkesë për informim,  adresën postare dhe elektronike për depozitimin e kërkesave për informim, si dhe procedurat  e ankimit të vendimit përkatës. | Neni 7/1/c/g | Format Kekrese Format Ankese Në godinën e Keshillit te Qarkut në një ambient të veçantë pritjeje të shtetasve, krahas dëgjesës, janë hartuar dhe plotësohen formularë të veçantë si: Formulari “Kërkesë – Takim - Ankesë”, i cili plotësohet nga kërkuesi; Adresa Postare: Bulevardi “Elez Isufi”, Peshkopi E-mail: diberregion@gmail.com | Pas miratimit nga titullari | Gjendet në faqen zyrtare të Qarkut Diber në menunë Programi i Transparencës Kërkesë për informacion | Koordinatori për të drejtën për informim; nënpunësi përgjegjës për ITnë; |
| Të dhëna për vendndodhjen e zyrave të autoritetit publik,  orarin e punës,  emrin dhe kontaktet  e koordinatorit për të drejtën e informimit. | Neni7/1/ç | Adresa Postare: Bulevardi “Elez Isufi”, Peshkopi Orari: E Hënë - E Premte 08:00 - 16:00 Kordinatori  Ledi LAZIMI  Email: diberregion@gmail.com | Pas miratimit të urdhrit të caktimit të Koordinatorit | Gjendet në faqen zyrtare të AKPT në menunë “Programi i Transparencës” Koordinatori për të drejtën e informimit | Z. LEDI LAZIMI  Zëdhenesi i Qarkut Dibër |
| Përshkrim  i procedurave të zgjedhjes,  kompetencave të funksionarëve të lartë dhe procedura e ndjekjes për marrjen e vendimeve. | Neni 7/1/d | Ligji 139/2015 “Për vetëqeverisjen vendore” | Pas miratimit të Këshillit të Ministrave dhe botimit në fletoren zyrtare. | Gjenden në web-in e AKPT në menunë “AKPT” | Koordinatori për të drejtën për informim; nënpunësi përgjegjës për ITnë; |
| Mekanizmat monitorues;  raporte auditi;  dokumentet me tregues performance | Neni7/1/  dh | Raporti i Auditimit te Brendshem | Menjëherë pas protokollimit në Keshillin e Qarkut Diber | Gjenden në faqen zyrtare te Qarkut Diber në menunë “Programi i Transparences”, rubrika “Të tjera” “Raporte Auditimi” | Auditi dhe nënpunësi përgjegjës për ITnë; |
| Buxheti | Neni 7/1/e | Ligji nr. 9936, datë 26.6.2008 “Për menaxhimin e sistemit buxhetor në RSH”; Ligji i përvitshëm i miratimit të buxhetit; Udhëzimet e përvitshme për zbatimin e buxhetit të shtetit për vitin përkatës. | Pas miratimit të ligjit të buxhetit. Raporti i realizimit të buxhetit, çdo tre muaj. | Gjendet në faqen zyrtare të KQD në menunë “Programi i Transparences”, Rubrika “Të tjera” "Buxheti" | Pergjegjesi i sektorit te finances dhe sherbimeve dhe Koordinatori për të drejtën për informim; nënpunësi përgjegjës për ITnë; |
| Informacion për procedurat e prokurimit. | Neni 7/1/ë | Rregjistrat e parashikimit dhe Realizimit; Njoftime kontratës së shpallur; Njoftime fituesi; Njoftime të procedurave me vlerë të vogël; Njoftime të kontratës së lidhur. | Pas publikimit të Përmbledhëses të Regjistrit Vjetor të Parashikimeve nga APP-ja. Menjëherë pas dërgimit në APP dhe publikimit në faqen e internetit të APP-së dhe Buletinin e Njoftimeve | Gjendet në faqen zyrtare të QKD në menunë “Programi i Transparences”, rubrika “Të tjera” "Prokurime" | Koordinatori për të drejtën për informim; nënpunësi përgjegjës për IT- në; |
| Shërbimet e autoritetit për publikun. | Neni  7/1/f | Sherbimet e dhenies se lejeve te shfrytezimit sipas vendimit te Keshillit te Qarkur “Per Tarifat e Lejeve te shfrytezimit” dhe sherbimet e Drejtorise se Administrimit dhe Mbrojtjes se Tokes | Pas miratimit ne Keshillin e Qarkut | Gjendet në faqen zyrtare të KQD në menunë Vendime dhe Njoftime Vendime te Keshillit | Pergjegjesi i Sektorit te Projektve Rajonale, Kadastra dhe Koordinatori, nënpunësi përgjegjës për ITnë |
| Paraqitja e mendimeve në hartimin e p/akteve, etj. | Neni 7/1/gj | Projekt Akte të cilat hartohen në bashkëpunim me Njesite Vendore. | Pas nënshkrimit të relacionit shoqërues |  | Drejoria Burimeve Njerezore, Sekretari i Keshillit te Qarkut; |
| Mbajtja e dokumentacionit nga KQD | Neni 7/1/h | 1. Libër protokolli;  2. Tabelë | Menjëherë pas protokollimit dhe siglimit nga titullari |  | Nëpunësi përgjegjës për ITnë; ArkivëProtokolli. |
| Regjistri i kërkesave dhe përgjigjeve, sipas nenit 8  të këtij ligjit nr.119/2014. | Neni 7/1/i | Tabelë | Pas miratimit të programit të transparencës. Përditësohet periodikisht. | Gjenden në faqen zyrtare te Qarkut Diber në menunë Programi i transparences Regjistri i kërkesave dhe përgjigjeve | Koordinatori, nënpunësi përgjegjës për ITnë |
| Informacione dhe dokumente që kërkohen shpesh. | Neni 7/1/k | Informacione në lidhje me Vendimet e Keshillit te Qarkut. | Përditësohet periodikisht. | Gjenden në faqen zyrtare te Qarkut Diber në menunë Vendime dhe Njoftime | Qarku Diber |

**V. PUBLIKIMI**

Në përputhje me këtë program transparence të miratuar, Këshillit të qarkut Dibër vendos në dispozicion të publikut në faqen e tij të internetit [<https://www.qarkudiber.gov.al/>] dhe në mjediset e pritjes së publikut, kategoritë e mësipërme, në një menu të veçantë të titulluar “Programi i Transparencës”.

**VI. MONITORIMI**

Komisioneri për të Drejtën e Informimit dhe Mbrojtjen e të Dhënave Personale monitoron zbatimin e ligjit për të drejtën e informimit, duke nxitur parimin e transparencës në punën e autoriteteve publike, veçanërisht duke sensibilizuar dhe informuar për çështje të së drejtës së informimit.

Komisioneri bën rekomandime për autoritetet publike, lidhur me konceptimin dhe zbatimin e programeve institucionale të transparencës.